**Condeiul fermecat**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deşi dispar din gând în alte gânduri,

Tot mai primesc rafale de idei

Preconcepute,

Transformate de furtună

În silabe necugetate.

Steluţe albe,

Ca un roi de fluturi orbi,

Zboară necontenit,

Plutind şi forfotind

În mintea mea lipsită de mental,

Dezlănţuind urgia întrebărilor

introspectiv şi iremediabil,

Rănindu-mi sinapsele...

Ambulanţele s-au înţepenit

În nămeţii privirii,

Lansând S.O.S-uri

Către muzele plictisite de vorbăria

Fără cuvinte

Şi cuvintele fără scântei,

Aşteptând descarcerarea

Mugurilor înţepeniţi în

Vorbele contorsionate.

Într-o ultimă încercare

Eu,

Somnambulul stihurilor,

Un liber-arbitru

Intrat în conflict cu inteligenţa,

Mă aşez pe divanul verbelor

Răscolid sensurile

Intrate în nonsens,

Reaprinzându-mi lumina

Pe bulevardul raţiunii.

Tulburaţi şi turbaţi,

Monştrii adormiţi prin hăurile gândului,

S-au trezit deodată

Urlând de spaimă şi disperare:

Condeiul fermecat

Se caţără din nou pe piscuri...

Şi urcă...

Şi urcă...

Curând va ajunge la stele.

27.05.2018